Diari Oficial de la Generalitat Valenciana


Sumari del DOGV 6963, del 12-02-2013 (2013/1249)

RESOLUCIÓ de 30 de novembre de 2012, del secretari autonòmic de Justícia, per la qual s'acorda la inscripció de la baixa registral de la Fundación de la Comunidad Valenciana Purificación Catret Villalba.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1249


Data del document
:   30-11-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 30 de novembre de 2012, del secretari autonòmic de Justícia, per la qual s'acorda la inscripció de la baixa registral de la Fundación de la Comunidad Valenciana Purificación Catret Villalba. [2013/1249]  
Vist l'expedient de baixa registral de la Fundació de la Comunitat Valenciana Purificación Catret Villalba, resulten els següents   
  
Fets  
Primer. La Fundación de la Comunidad Valenciana Purificación Catret Villalba té el seu origen en el testament atorgat per la fundadora, Purificación Catret Villalba, protocol·litzat en escriptura pública el 9 de maig de 1949, número de protocol 982, del notari de València Luis Calero Luanco, i està classificada, per orde ministerial del Ministeri d'Educació Nacional de data 20 de maig de 1959, com de caràcter beneficodocent, i incorporada així al Registre de Fundacions de la Comunitat Valenciana, amb el número 4-C.  
Segon. Mitjançant diversos escrits del seu Patronat, la Fundació va sol·licitar al Protectorat la ratificació de l'acord d'extinció i d'aprovació del balanç de liquidació que van ser adoptats, respectivament, en les reunions del Patronat de data 26 de desembre de 2009 -elevat a públic per mitjà d'escriptura del notari de la Vall d'Uixó del Col·legi de València Luis Manuel Mata Rabasa, de data 8 de setembre de 2010, amb núm. de protocol 996- i de 27 de març de 2011. El Patronat de la Fundació va acordar, així mateix, en esta última reunió, aprovar com a destinatàries dels béns resultants de la liquidació del patrimoni de la Fundació les entitats Bisbat de Segorbe-Castelló, Ajuntament d'Artana i parròquia de Sant Joan Baptista d'Artana.  
  
Tercer. Per mitjà de la Resolució de data 19 de maig de 2011, del conseller de Solidaritat i Ciutadania, es van ratificar els següents acords del Patronat de la Fundación de la Comunidad Valenciana Purificación Catret Villalba: a) l'extinció, a causa de la impossibilitat de realització del fi fundacional; b) el balanç de liquidació; i c) el destí a donar als béns romanents de la liquidació, consistents en un immoble siti a Artana (Castelló), abans Gran Via, núm. 6, actualment c/ Pla, núm. 10 -inscrit en el Registre de la Propietat de Nules número 2, al tom 8, llibre 1, foli 8, finca 3- i en la quantitat líquida de 6.476,20 euros.  
Quart. Per mitjà d'un escrit de data 2 de desembre de 2011, l'esmentada Fundació va sol·licitar la seua baixa registral en el Registre de Fundacions de la Comunitat Valenciana, en la qual declarava haver-ne efectuat la liquidació, per a la qual cosa va adjuntar l'escriptura 869, de 20 de juliol de 2011, atorgada pel notari de la Vall d'Uixó del Col·legi de València, Luis Manuel Mata Rabasa, per la qual queda elevada a públic la transmissió de la titularitat de l'esmentat immoble a favor de la parròquia de Sant Joan Baptista d'Artana; consta, així mateix, acreditada en l'expedient, l'entrega, per mitjà de sengles transferències, dels esmentats 6.476,20 euros, dels quals 2.476,20 es van entregar al Bisbat de Segorbe-Castelló, 2.000 euros a l'Ajuntament d'Artana i els restants 2.000 euros, a la parròquia de Sant Joan Baptista d'Artana.  
  
Fonaments de dret  
Primer. L'article 9 del Decret 5/2011, de 21 de maig, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Decret 99/2011, de 27 de maig, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, determinen que a la mencionada conselleria li correspon exercir, entre altres, les competències en matèria de fundacions.  
Segon. L'article 47 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, atribuïx al titular de la Secretaria Autonòmica competent en matèria de fundacions, la inscripció en el Registre de Fundacions de la Comunitat Valenciana de determinats actes; resulta que la Secretaria Autonòmica de Justícia té atribuïda la matèria de fundacions per l'article 21 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 6552, 27.06.2011).  
Tercer. S'ha observat el que disposen els articles 31.c) i 32.2 de la Llei 50/2002, de 26 de desembre, de Fundacions, segons els quals:   
«Article 31. Causes d'extinció  
La fundació s'extingirà: (?) c) Quan siga impossible la realització del fi fundacional (?).»  
  
«Article 32. Formes d'extinció  
2. En els supòsits previstos en els paràgrafs (?), c) (?) de l'article anterior, l'extinció de la fundació requerirà l'acord del Patronat ratificat pel Protectorat.»  
  
Quart. Extingida la Fundació per impossibilitat de compliment dels fins fundacionals i conclòs el seu procediment de liquidació, d'acord amb la resolució esmentada en el fet tercer d'esta resolució, i havent quedat acreditada l'entrega pendent de l'immoble a l'entitat de Sant Joan Baptista d'Artana, resulta procedent donar de baixa en el Registre de Fundacions de la Comunitat Valenciana la Fundació de la Comunitat Valenciana Purificación Catret Villalba, en aplicació de l'article 40.5 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals esmentats i la resta de preceptes generals de pertinent aplicació, resolc:  
  
Declarar i inscriure la baixa en el Registre de Fundacions de la Comunitat Valenciana de la Fundación de la Comunidad Valenciana Purificación Catret Villalba.  
  
Notifiqueu esta resolució, que no posa fi a la via administrativa, i contra la qual es pot interposar recurs d'alçada en el termini d'un mes, a comptar des de l'endemà de la seua notificació, davant del conseller de Justícia i Benestar Social; tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell.   
  
  
València, 30 de novembre de 2012.- El secretari autonòmic de Justícia: Antonio Gastaldi Mateo.